Arne Fliflet

Arne Fliflet (født 21. mai 1946) er en norsk høyesterettsadvokat og tidligere sivilombudsmann. Han ble cand.jur. i 1971 og var universitetslektor i rettsvitenskap ved Universitetet i Oslo og dommerfullmektig i Førde i Sunnfjord fra 1974 til 1975. Fra 1975 til 1990 var han advokat både i offentlig tjeneste og i privat praksis og ble høyesterettsadvokat i 1978. Han arbeidet hos Regjeringsadvokaten fra 1976 til 1986, avbrutt av et studieopphold i London i 1979 og tjeneste som statsadvokat ved Eidsivating statsadvokatembeter fra 1980 til 1981. I 1981 representerte han Landbruksdepartementet i den kjente Isene-dommen (Rt. 1981 s. 745), som staten tapte. Han var partner hos Advokatfirmaet Thommessen fra 1987 til han ble sivilombudsmann i 1990. Han ble gjenvalgt av Stortinget fem ganger og er lengstsittende sivilombudsmann i Norge. 

I 1997 ble han utnevnt til kommandør av St. Olavs Orden for sin tjeneste som sivilombudsmann.

Han gikk av som sivilombudsmann ved nyttår 2013.

Referanser

Bibliografi 
Statsrett i et nøtteskall. 2020. ISBN 9788205484467
Statsforfatningen i Norge. 2017. ISBN  9788215017648
Statsforfatningen i Norge. 10. utg. Universitetsforlaget 2006. ISBN 9788215009896
 Grunnloven kommentarutgave. Universitetsforlaget 2005. ISBN 9788251839624
Studiehefte i statsforfatningsrett. Spørsmål og øvingsoppgaver. Universitetsforlaget 1994. ISBN 9788200039303
Studiebok i statsforfatningsrett. Kilder og debattstoff fra stats- og rettspraksis. Universitetsforlaget 1998. ISBN 9788200126881

Eksterne lenker 
 Biografi hos Sivilombudsmannen

Sivilombud
Norske høyesterettsadvokater
St. Olavs Orden
Personer fra Oslo
Fødsler i 1946